stanford-oval/wikipedia huggingface dataset:
แกล้งนัก รักนะรู้ยัง? เดอะมูฟวี่

| แกล้งนัก รักนะรู้ยัง? เดอะมูฟวี่ |
| --- | --- |
ใบปิดภาพยนตร์

ญี่ปุ่น: 劇場版 からかい上手の高木さん
เฮปเบิร์น: Gekijōban Karakai Jōzu no Takagi-san
 
กำกับ: ฮิโรอากิ อากางิ
บทภาพยนตร์:   ฮิโรโกะ ฟูกูดะ  อากิ อิตามิ  คานิจิ คาโต 
เนื้อเรื่อง: ฮิโรโกะ ฟูกูดะ
สร้างจาก: แกล้งนัก รักนะรู้ยัง? และ อาชิตะ วะ โดโยบิ โดย โซอิจิโร ยามาโมโตะ
นักแสดงนำ:   ริเอะ ทากาฮาชิ  ยูกิ คาจิ  โคโนมิ โคฮาระ  M・A・O  ยูอิ โองูระ  ฟูกูชิ โอจิไอ  โนบูฮิโกะ โอกาโมโตะ  โคกิ อูจิยามะ  อาโอิ ยูกิ  ยูมะ อูจิดะ  โคโตริ โคอิไว  ฮินาตะ ทาโดโกโระ  อินาริ มินาเซะ  ฮารูกะ โทมัตสึ 
กำกับภาพ: มาซาโตะ มากิโนะ
ตัดต่อ: ยูมิโกะ นากาบะ
ดนตรีประกอบ: ฮิโรอากิ สึตสึมิ
บริษัทผู้สร้าง: ชินเอแอนิเมชัน 
ผู้จัดจำหน่าย: โทโฮวิชวลเอ็นเตอร์เทนเมนต์
วันฉาย: 4 มิถุนายน พ.ศ. 2565 (เขตชิโยดะ) 10 มิถุนายน พ.ศ. 2565 (ญี่ปุ่น) 3 พฤศจิกายน พ.ศ. 2565 (ไทย)
ความยาว: 73 นาที
ประเทศ: ญี่ปุ่น
ภาษา: ญี่ปุ่น
ทำเงิน: US$2.99 ล้าน
แกล้งนัก รักนะรู้ยัง? เดอะมูฟวี่ (ญี่ปุ่น: 劇場版 からかい上手の高木さん; โรมาจิ: Gekijōban Karakai Jōzu no Takagi-san) เป็นภาพยนตร์อนิเมะญี่ปุ่นในปี พ.ศ. 2565 อ้างอิงจากเนื้อเรื่องต้นฉบับของตัวละครจากซีรีส์มังงะเรื่อง แกล้งนัก รักนะรู้ยัง? กับมังงะภาคแยกเรื่อง อาชิตะ วะ โดโยบิ ทั้งสองเรื่องแต่งเรื่องและวาดภาพโดยโซอิจิโร ยามาโมโตะ ภาพยนตร์ผลิตโดยสตูดิโอชินเอแอนิเมชันและจัดจำหน่ายโดยโทโฮวิชวลเอ็นเตอร์เทนเมนต์ ภาพยนตร์กำกับโดยฮิโรอากิ อากางิ เขียนบทโดยฮิโรโกะ ฟูกูดะ, อากิ อิตามิ และคานิจิ คาโต ภาพยนตร์เป็นเรื่องราวของทากากิและนิชิคาตะที่ใช้เวลาร่วมกันในฤดูร้อนสุดท้ายของชั้นมัธยมต้นปีสาม
เริ่มมีการบอกใบ้ถึงการสร้างภาพยนตร์ในเดือนสิงหาคม พ.ศ. 2554 แล้วจึงประกาศยืนยันอย่างเป็นทางการพร้อมกับการประกาศสร้างซีรีส์อนิเมะแกล้งนัก รักนะรู้ยัง?ฤดูกาลที่สามในเดือนกันยายนปีเดียวกัน มีการประกาศว่าทีมงานจากฤดูกาลที่สามจะมาร่วมกันสร้างภาพยนตร์ในเดือนมีนาคม พ.ศ. 2565 โดยมีริเอะ ทากาฮาชิและยูกิ คาจิกลับมารับบทพากย์เป็นทาคากิและนิชิคาตะ มีการประกาศทีมงานและนักพากย์เพิ่มเติมของภาพยนตร์ในเดือนเมษายน พ.ศ. 2565
แกล้งนัก รักนะรู้ยัง? เดอะมูฟวี่ฉายรอบปฐมทัศน์ในเขตชิโยดะ กรุงโตเกียวในวันที่ 4 มิถุนายน พ.ศ. 2565 แล้วจึงเข้าฉายในโรงภาพยนตร์ในประเทศญี่ปุ่นในวันที่ 10 มิถุนายนปีเดียวกัน ภาพยนตร์เข้าฉายในโรงภาพยนตร์ในประเทศไทยในวันที่ 3 พฤศจิกายน พ.ศ. 2565
แหล่งข้อมูลอื่น

เว็บไซต์ทางการ (ญี่ปุ่น)
ภาพยนตร์อนิเมะ แกล้งนัก รักนะรู้ยัง? เดอะมูฟวี่ ที่ปีลีปีลี
แกล้งนัก รักนะรู้ยัง? เดอะมูฟวี่  ที่เครือข่ายข่าวอนิเมะ
แกล้งนัก รักนะรู้ยัง? เดอะมูฟวี่ ที่อินเทอร์เน็ตมูวีเดตาเบส
เซ็ซซูเอะ ฮายากาวะ

| เซ็ซซูเอะ ฮายากาวะ |
| --- | --- |
早川 雪洲
ฮายากาวะ เมื่อ ค.ศ. 1918
เกิด: 早川 金太郎 (คินตาโร ฮายากาวะ) 10 มิถุนายน ค.ศ. 1886(1886-06-10) มินามิโบโซ ชิบะ จักรวรรดิญี่ปุ่น
เสียชีวิต: 23 พฤศจิกายน ค.ศ. 1973(1973-11-23) (87 ปี) โตเกียว ญี่ปุ่น
อาชีพ: นักแสดง
ปีปฏิบัติงาน: 1914–1966
คู่สมรส: สึรุ อาโอกิ  (สมรส 1914; เสียชีวิต 1961)
บุตร: 3 คน
คินตาโร ฮายากาวะ (ญี่ปุ่น: 早川 金太郎; โรมาจิ: Hayakawa Kintarō, 10 มิถุนายน ค.ศ. 1886 – 23 พฤศจิกายน ค.ศ. 1973) หรือชื่อในวงการคือ เซ็ซซูเอะ ฮายากาวะ (早川 雪洲, Hayakawa Sessue) เป็นนักแสดงชาวญี่ปุ่น เขาถือเป็นดาราผู้เรืองนามมากที่สุดคนหนึ่งในภาพยนตร์เงียบของฮอลลีวูดระหว่างคริสต์ทศวรรษ 1910 และต้นคริสต์ทศวรรษ 1920 ฮายากาวะเป็นนักแสดงเชื้อสายเอเชียคนแรกที่ประสบความสำเร็จในฐานะผู้แสดงนำชายในสหรัฐและยุโรป ด้วยหน้าตา "หล่อแบบหม่นเศร้า" (broodingly handsome) และมักแสดงเป็นตัวร้ายที่ถูกครอบงำทางเพศ ทำให้เขากลายเป็นหวานใจของผู้หญิงอเมริกันท่ามกลางการเลือกปฏิบัติทางเชื้อชาติ และยังเป็นหนึ่งในผู้ชายคนแรกที่ถูกขนามนามว่าเป็นสัญลักษณ์ทางเพศของฮอลลีวูด
หลังถอนตัวออกจากสถานศึกษานายทหารเรือญี่ปุ่นและรอดชีวิตจากการกระทำอัตวินิบาตกรรมตนเอง ฮายากาวะเข้าเรียนที่มหาวิทยาลัยชิคาโก เอกเศรษฐศาสตร์การเมืองตามความประสงค์ของครอบครัวที่อยากให้เขาเป็นนายธนาคาร หลังสำเร็จการศึกษาเมื่อ ค.ศ. 1912 เขาสร้างความประทับใจให้กับบุคคลสำคัญในฮอลลีวูดขณะแสดงอยู่ที่ลิตเติลโตเกียว จนได้เซ็นสัญญาเป็นดาราในเรื่อง เดอะไทฟูน (1914) เขาประสบความสำเร็จครั้งแรกในภาพยนตร์เรื่อง เดอะชีต (1915) จากนั้นก็มีชื่อเสียงจากการแสดงในบทรักต้องห้าม ฮายากาวะเป็นหนึ่งในดาราที่มีค่าตัวสูงที่สุด ณ ขณะนั้น โดยมีรายได้เฉลี่ย 5,000 ดอลลาร์ต่อสัปดาห์ใน ค.ศ. 1915 และ 2 ล้านดอลลาร์ต่อปีผ่านบริษัทผลิตภาพยนตร์ของเขาตั้งแต่ ค.ศ. 1918 ถึง 1921
ในบรรดาภาพยนตร์เสียง ฮายากาวะเป็นที่รู้จักอย่างดีจากบทบาทกัปตันโจรสลัด กัวลา ในภาพยนตร์ผจญภัยเรื่อง สวิสแฟมีลีโรบินสัน (1960) และผู้พันไซโต ในภาพยนตร์สงคราม–มหากาพย์เรื่อง สะพานข้ามแม่น้ำแคว (1957) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ฮายากาวะปรากฏอยู่ในภาพยนตร์กว่า 80 เรื่อง และหนึ่งในภาพยนตร์ที่เขาแสดงนั้น ได้แก่ เดอะชีต, เดอะดรากอนเพนเตอร์ และ สะพานข้ามแม่น้ำแคว ถูกเลือกให้เก็บไว้ในหอทะเบียนภาพยนตร์แห่งชาติ
ชีวิตช่วงแรก

คินตาโร ฮายากาวะ เกิดเมื่อวันที่ 10 มิถุนายน ค.ศ. 1886 ณ หมู่บ้านนานะอูระ ซึ่งในปัจจุบันเป็นส่วนหนึ่งของเมืองชิกูระ มินามิโบโซ จังหวัดชิบะ บิดาของเขาเป็นหัวหน้าสหภาพชาวประมงผู้มั่งคั่ง เขามีพี่น้องทั้งหมดห้าคน ฮายากาวะเรียนภาษาอังกฤษเพื่อเตรียมความพร้อมไปพำนักอยู่ในต่างประเทศตั้งแต่อายุยังน้อย
แหล่งข้อมูลอื่น

เซ็ซซูเอะ ฮายากาวะ ที่อินเทอร์เน็ตมูวีเดตาเบส
เซ็ซซูเอะ ฮายากาวะ ที่อินเทอร์เน็ตบรอดเวย์ดาตาเบส
เซ็ซซูเอะ ฮายากาวะ ที่ไฟน์อะเกรฟ
เซ็ตสึโกะ ฮาระ

| เซ็ตสึโกะ ฮาระ |
| --- | --- |
เซ็ตสึโกะ เมื่อปี พ.ศ. 2479
สารนิเทศภูมิหลัง
เกิด: 17 มิถุนายน พ.ศ. 2463 มาซาเอะ ไอดะ
เสียชีวิต: 5 กันยายน พ.ศ. 2558 (95 ปี)
ผลงานเด่น: Tokyo Monogatari (พ.ศ. 2496)
สถานีย่อยประเทศญี่ปุ่น
สถานีย่อยภาพยนตร์
เซ็ตสึโกะ ฮาระ (ญี่ปุ่น: 原節子; โรมาจิ: Hara Setsuko) (17 มิถุนายน พ.ศ. 2463 – 5 กันยายน พ.ศ. 2558) เซ็ตสึโกะเกิดที่นครโยโกฮามะ จังหวัดคานางาวะ เซ็ตสึโกะเป็นดาราหญิงที่มีชื่อเสียงในยุค 1940-1960 มักจะได้รับบทบาทการแสดงในหนังของยาซูจิโร โอซุ เสมอ และยังได้แสดงในหนังของอากิระ คูโรซาวะ, มิกิโอะ นารูเซะ และผู้กำกับคนอื่น ๆ ในสมัยนั้น
เซ็ตสึโกะ ฮาระ มีกรุปเลือดในหมู่โลหิตโอ ชื่อจริงของเซ็ตสึโกะ ฮาระคือ มาซาเอะ ไอดะ (Masae Aida)
ประวัติ

สื่อมวลชนในญี่ปุ่นสมัยนั้น เรียกเธอว่า "ผู้หญิงในอุดมคติ" เนื่องจากบทบาทที่เธอได้รับแสดงนั้น ส่วนใหญ่จะเป็นบทหญิงสาวที่มีจิตใจดีงามเป็นเสียส่วนใหญ่ และเป็นตัวแทนของนางเอกในยุค 1950s ของอุตสาหกรรมภาพยนตร์ญี่ปุ่นเลยทีเดียว แต่ภายในปี พ.ศ. 2505 เธอก็เลิกงานแสดงทั้งหมด โดยไม่มีใครทราบสาเหตว่าเธอออกจากวงการเพราะว่าอะไร และหันไปใช้ชีวิตเงียบ ๆ ในคามากูระ โดยที่ไม่ยอมให้สัมภาษณ์กับสื่อมวลชนและไม่ยอมให้ใครถ่ายรูปอีกหลังจากนั้น กระทั่งเสียชีวิตด้วยโรคปอดบวมเมื่อวันที่ 5 กันยายน พ.ศ. 2558 ขณะอายุ 95 ปี
บทบาทสุดท้ายที่เธอแสดงในวงการภาพยนตร์คือ ริกุ เป็นภรรยาของ Oishi Yoshio ในหนังเรื่อง Chūshingura
หนังในยุคหลังที่อ้างอิงถึงฮาระ

ในปี พ.ศ. 2544 ซาโตชิ คง ได้กำกับหนังเรื่อง Sennen joyû (Millenium Actress) ซึ่งตัวเอกสาวในเรื่องชื่อชิโยโกะ ซึ่งเนื้อเรื่องในหนังได้อิทธิพลมาจากเซ็ตสึโกะ ฮาระ
แหล่งข้อมูลอื่น

IMDb Profile
JMDb Profile (in Japanese)
บทความของเซ็ตสึโกะ ฮาระ โดยโดนัลด์ ริชชี่ เก็บถาวร 2007-03-06 ที่ เวย์แบ็กแมชชีน
ประวัติของเซ็ตสึโกะ ฮาระ
เพลงชาติรัฐกรีเนดา

| คำแปล: เพลงชาติรัฐกรีเนดา |
| --- | --- |
The Grenada National State Anthem

เนื้อร้อง: โรลส์ตาน เพอร์ซิลวาล จาวาฮาร์ อดัมส์
ทำนอง: ดร. จอห์น จอร์จ เฟรทเชอร์
รับไปใช้: ค.ศ. 1967
เลิกใช้: ค.ศ. 1974
เพลงชาติรัฐกรีเนดา เป็นเพลงชาติของกรีเนดาระหว่าง ค.ศ. 1967 จนถึงการประกาศเอกราชเมื่อ ค.ศ. 1974 ซึ่งมีสถานะเป็นรัฐสัมพันธ์กับสหราชอาณาจักร ภายใต้พระราชบัญญัติการจัดตั้งรัฐสัมพันธ์ ค.ศ. 1967 ประพันธ์บทร้องโดย โรลส์ตาน เพอร์ซิลวาล จาวาฮาร์ อดัมส์ (ค.ศ. 1946 – 2008) เรียบเรียงเสียงประสานโดย ดร. จอห์น จอร์จ เฟรทเชอร์ (D.Mus., F.R.C.O. (C.H.M.), A.D.C.M., F.T.C.L., L.R.A.M., A.R.C.M., L.R.S.M.) (ค.ศ. 1931 – 2015)
เนื้อร้อง

| 0 | 1 | 2 |
| --- | --- | --- |
| ภาษาอังกฤษ | คำแปลภาษาไทย |  |
|  Hope of our future, Land of ours today, Land of our fathers Now ‘neath our bounded sway, may thy glory toil and tears Anthem through the marching years. May our faith and courage, love of liberty, lift us on the surges Of our destiny, let the strength of unity, lead us to prosperity. May we in our striving make God our guiding light, Brighter out of darkness dawn that follows night, Sons and Daughters, Hand in hand, striving for a better land. |    ดินแดนแห่งบรรพบุรุษของเรา ตอนนี้ 'ภายใต้ขอบเขตของเราแกว่งไปแกว่งมา ขอให้พระสิริของพระองค์ทำงานหนักและน้ำตา เพลงชาติหลายปีที่ผ่านมา ขอให้ศรัทธาและความกล้าหาญของเรา รักในเสรีภาพ ยกเราขึ้นอย่างรวดเร็ว จากโชคชะตาของเรา ให้พลังสามัคคี นำพาเราไปสู่ความเจริญ ขอให้เราพยายามทำให้พระเจ้าเป็นแสงสว่างนำทางของเรา รุ่งอรุณที่สว่างไสวขึ้นจากความมืดที่ตามหลังกลางคืน ลูกชายและลูกสาว, จับมือกัน, มุ่งมั่นเพื่อแผ่นดินที่ดีขึ้น |  |
ภูมิหลัง

ภายหลังการยุบเลิก สหพันธรัฐเวสต์อินดิส ในปี ค.ศ. 1962 รัฐบาลสหราชอาณาจักรได้มีความพยายามในการรวมเขตปกครองตนเองเป็นแคริบเบียนตะวันออก แต่การรวมตัวในครั้งที่ 2 นี้ไม่เป็นผล โดยสหราชอาณาจักรและกลุ่มประเทศแคริเบียนได้จัดตั้งกรอบความร่วมมือในฐานะ สมาคมรัฐสัมพันธ์ ด้วยการผ่านร่างพระราชบัญญัติออกมาบังคับใช้เมื่อวันที่ 3 มีนาคม ค.ศ. 1967 กรีเนดาจึงมีสถานะเป็นรัฐสัมพันธ์ มีอำนาจปกครองตนเอง และประกาศใช้ ธงชาติและเพลงชาติของตน มีนายกรัฐมนตรีคนแรกคือเฮอร์เบิรต์ บาลีสต์ ตั้งแต่เดือนมีนาคมถึงสิงหาคม ค.ศ. 1967
เม็ชทิลท์แห่งฮ็อลชไตน์

เม็ชทิลท์แห่งฮ็อลชไตน์ หรือ มาทิลดา ในภาษาอังกฤษ (ค.ศ. 1220 หรือ 1225 - ค.ศ. 1288 ในคีล) ทรงเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าอเบลแห่งเดนมาร์ก และต่อมาทรงอภิเษกสมรสกับบีร์เยอ ยาร์ล ผู้สำเร็จราชการแห่งสวีเดน
พระชนม์ชีพ

เม็ชทิลท์ หรือ มาทิลดาเป็นธิดาในอาด็อล์ฟที่ 4 เคานต์แห่งฮ็อลชไตน์กับไฮล์วิชแห่งลิพเพอ ในวันที่ 25 เมษายน ค.ศ. 1237 เม็ชทิลท์อภิเษกสมรสกับเจ้าชายอเบลแห่งเดนมาร์กในดัชชีชเลสวิช พิธีเสกสมรสถูกจัดขึ้นเพื่อกระชับความสัมพันธ์ระหว่างฮ็อลชไตน์กับจัตแลนด์ใต้ ใน ค.ศ. 1239 เจ้าชายอเบลได้เป็นผู้ปกครองให้แก่น้องชายสองคนของเม็ชทิลท์
เมื่อดยุกอเบลได้เป็นพระมหากษัตริย์ใน ค.ศ. 1250 เม็ชทิลท์ได้รับการสถาปนาให้เป็นสมเด็จพระราชินีและประกอบพิธีราชาภิเษกที่รอสคิลด์ในวันที่ 1 พฤศจิกายน เมื่อกษัตริย์อเบลสวรรคตใน ค.ศ. 1252 ราชบัลลังก์เดนมาร์กถูกส่งผ่านไปยังพระอนุชาของพระสวามี แทนที่จะเป็นพระราชโอรสของพระนาง คือ เจ้าชายวัลเดมาร์ซึ่งทรงถูกคุมขังอยู่ที่โคโลญในขณะนั้น และสมเด็จพระราชินีเม็ชทิลท์ เมื่อทรงเป็นพระพันปีหลวงได้ถูกบีบบังคับให้ออกจากเดนมาร์กและเข้าไปพำนักในสำนักชี
สมเด็จพระพันปีหลวงเม็ชทิลท์ทรงพยายามให้เจ้าชายวัลเดมาร์ พระโอรสของพระนางถูกปล่อยตัวจากที่คุมขังของอาร์กบิชอปแห่งโคโลญ และทรงต่อสู้เพื่อให้พระราชโอรสของพระนางได้รับสิทธิสืบมรดกในดัชชีชเลสวิช ใน ค.ศ. 1253 พระนางทรงสามารถปกป้องสิทธิในมรดกของดัชชีจัตแลนด์ใต้ให้อยู่ในการปกครองของเจ้าชายวัลเดมาร์ พระราชโอรสได้
ใน ค.ศ. 1260 วัลเดมาร์ที่ 3 ดยุกแห่งชเลสวิก พระราชโอรสของพระนางสิ้นพระชนม์ พระนางจึงทรงปกป้องการสืบตำแหน่งให้มาสู่พระโอรสองค์รองคือ เจ้าชายอีริค ในปีเดียวกันสมเด็จพระพันปีหลวงทรงมอบพื้นที่ไอเดอและอ่าวชเลในจัตแลนด์ใต้ให้แก่น้องชายของพระนาง
พระนางทรงทำข้อตกลงกับจาค็อบ เออลันด์เซน อาร์กบิชอปแห่งลุนด์ และจากนั้นทรงสละสมณเพศเพื่อเสกสมรสกับผู้สำเร็จราชการสวีเดน คือ บีร์เยอ ยาร์ล ใน ค.ศ. 1261 บีร์เยอเคยเป็นศัตรูของกษัตริย์อเบล และไม่นานก่อนกษัตริย์สวรรคต บีร์เยอสร้างความพยาบาทอันยาวนานทางการทหารต่อต้านพระองค์ และทุกอย่างยุติลงเมื่อกษัตริย์สวรรคต หลังจากบีร์เยอถึงแก่อสัญกรรมใน ค.ศ. 1266 สมเด็จพระพันปีหลวงเม็ชทิลท์ทรงย้ายไปประทับที่คีล แต่เมื่อสิ้นพระชนม์หลุมพระศพของพระนางอยู่เคียงข้างบีร์เยอในวาร์นเฮม สวีเดน
ใน ค.ศ. 1288 ไม่นานก่อนที่พระนางจะสิ้นพระชนม์ พระนางทรงยกไอเดอร์และชเลให้พระอนุชา สมเด็จพระราชินีเม็ชทิลท์นั้นไม่ทรงเป็นที่นิยมในหมู่ประชาชนชาวเดนมาร์ก พระนางถูกเรียกว่าเป็น "บุตรีแห่งปีศาจ" และทรงถูกกล่าวหาว่าอยู่เบื้องหลังการสั่งเผาทำลายพระราชหัตถเลขาของสมเด็จพระสันตะปาปาและจักรพรรดิโรมันอันศักดิ์สิทธิ์ที่มีมาถึงพระเจ้าวัลเดมาร์ที่ 2 แห่งเดนมาร์ก
พระโอรสธิดา

สมเด็จพระราชินีเม็ชทิลท์มีพระราชโอรสธิดากับพระสวามีองค์แรก ดังนี้
| 0 | 1 | 2 | 3 | 4 |
| --- | --- | --- | --- | --- |
|   | พระนาม | ประสูติ | สิ้นพระชนม์ | คู่สมรส และพระโอรส-ธิดา |
| - | เจ้าชายวัลเดมาร์ที่ 3 ดยุกแห่งชเลสวิก | ค.ศ. 1238 | ค.ศ. 1257 | ไม่ทรงอภิเษกสมรส |

| - | เจ้าหญิงโซฟีแห่งเดนมาร์ก | ค.ศ. 1240 | หลัง ค.ศ. 1284 | อภิเษกสมรสวันที่ 3 กุมภาพันธ์ ค.ศ. 1258 กับ แบร์นฮาร์ทที่ 1 เจ้าชายแห่งอันฮัลท์-แบร์นบวร์ค มีพระโอรสธิดา 6 พระองค์ ได้แก่ โยฮันที่ 1 เจ้าชายแห่งอันฮัลท์-แบร์นบวร์ค อัลเบร็ชท์ บิชอปแห่งฮัลเบอร์ชตัท แบร์นฮาร์ทที่ 2 เจ้าชายแห่งอันฮัลท์-แบร์นบวร์ค ไฮน์ริช เจ้าคณะโดมินิกันในฮัลเบอร์ชตัท รูด็อล์ฟแห่งอันฮัลท์-แบร์นบวร์ค โซฟี เคาน์เตสแห่งฮ็อลชไตน์ |

|  | เจ้าชายอีริคที่ 1 ดยุกแห่งชเลสวิก | ราว ค.ศ. 1241 | 27 พฤษภาคม ค.ศ. 1272 | อภิเษกสมรส ค.ศ. 1259 หรือ 1260 กับ มาร์กาเรเธแห่งรือเกิน มีพระโอรสธิดา 3 พระองค์ ได้แก่ มาร์เกรเธอ เคาน์เตสแห่งชเวรีน วัลเดมาร์ที่ 4 ดยุกแห่งชเลสวิก อีริค ลอร์ดแห่งลังก์เอลันด์ |

| - | เจ้าชายอเบล ลอร์ดแห่งลังก์เอลันด์ | ค.ศ. 1252 | ค.ศ. 1279 | อภิเษกสมรส กับ เม็ชทิลท์แห่งชเวรีน มีพระธิดา 1 พระองค์ ได้แก่ มาร์เกรเธอ อธิการิณีอารามซาร์เรนทีน |
เรเปียร์

เรเปียร์
เรเปียร์ (rapier) มีจุดกำเนิดในประเทศสเปนเรียก เอสปาด้าโรเปร่า (Espada Ropera) เป็น กระบี่ ใบยาว ผอมบาง ปลายแหลมคม ได้รับความนิยมสูงสุดในทวีปยุโรปช่วงระหว่างคริสต์ศตวรรษที่ 16 และ คริสต์ศตวรรษที่ 17 (ยุโรปใหม่ยุคต้น) ใช้ต่อสู้โดยการแทง จิ้ม (อาจจะใช้ฟันได้บ้างในบางองศาแต่ไม่ค่อยสะดวกนัก เพราะใบดาบบาง) ใบดาบอาจจะมีคมด้านเดียว หรือทั้งสองด้าน หรืออาจจะคมแค่ครึ่งปลาย โกร่งดาบมักจะมีลวดลายสวยงามสลับซับซ้อน เรเปียร์มีพัฒนาการและความแตกต่างกันหลากหลายรูปแบบ ดาบในยุคต่อๆ มา ถูกพัฒนาให้สั้นลง ใบใหญ่กว่า เพื่อใช้ฟาดฟัน ทั้งรุกและรับได้ดีขึ้น คนยุคหลังรู้จักเรเปียร์มากขึ้นเพราะภาพยนตร์เรื่องสามทหารเสือ
คำว่า เรเปียร์ เป็นคำในภาษาเยอรมัน ที่ใช้เรียกแทนดาบ แต่ในอิตาลี สเปน และฝรั่งเศส จะเรียกว่า สปาด้า, เอสปาด้า หรือ เอเป้ (spada, espada, épée) แทนการใช้คำว่า ดาบ (sword)
แหล่งข้อมูลอื่น

Renaissance Swords
เส้นขนานที่ 7 องศาเหนือ

เส้นขนานที่ 7 องศาเหนือ คือวงกลมละติจูดที่ 7 องศา ด้านเหนือของระนาบศูนย์สูตรโลก เส้นนี้ลากผ่านมหาสมุทรแอตแลนติก, ทวีปแอฟริกา, มหาสมุทรอินเดีย, เอเชียตะวันออกเฉียงเหนือ, มหาสมุทรแปซิฟิกและทวีปอเมริกาใต้
ดูเพิ่ม

เส้นขนานที่ 6 องศาเหนือ
เส้นขนานที่ 8 องศาเหนือ
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
เรเมคัง ศูนย์ข้อมูลประวัติศาสตร์ประจำจังหวัดคาโงชิมะ

พิพิธภัณฑ์ในจังหวัดคาโงชิมะ ประเทศญี่ปุ่น
| --- | --- |
鹿児島県歴史資料センター黎明館

th
ก่อตั้ง: พ.ศ. 2526
ที่ตั้ง: 7-2 ย่านชิโรยามะ นครคาโงชิมะ จังหวัดคาโงชิมะ ประเทศญี่ปุ่น
พิกัดภูมิศาสตร์: 31°35′55″N 130°33′17″E﻿ / ﻿31.59861°N 130.55472°E﻿ / 31.59861; 130.55472
เว็บไซต์: http://www.pref.kagoshima.jp/reimeikan/ (ญี่ปุ่น)
เรเมคัง ศูนย์ข้อมูลประวัติศาสตร์ประจำจังหวัดคาโงชิมะ (ญี่ปุ่น: 鹿児島県歴史資料センター黎明館; โรมาจิ: Kagoshima-ken Rekishi Shiryō Sentā Reimeikan) เปิดทำการในนครคาโงชิมะ จังหวัดคาโงชิมะ ประเทศญี่ปุ่น ในปี พ.ศ. 2526 พิพิธภัณฑ์ตั้งอยู่บนพื้นที่ของปราสาทสึรูมารุ จัดแสดงข้อมูลที่เกี่ยวข้องประวัติศาสตร์และวัฒนธรรมของจังหวัดคาโงชิมะ
ดูเพิ่ม

พิพิธภัณฑ์ประจำจังหวัด
เรโกะ ยาซูฮาระ

| เรโกะ ยาซูฮาระ |
| --- | --- |
เกิด: 18 ตุลาคม พ.ศ. 2512 (54 ปี)
ที่เกิด:  ญี่ปุ่น
แนวเพลง: ป็อป
อาชีพ: นักร้อง นักแสดง นักพากย์
ช่วงปี: พ.ศ. 2527 - ปัจจุบัน
เรโกะ ยาซูฮาระ  (ญี่ปุ่น: 安原麗子; โรมาจิ: Yasuhara Reiko)  (เกิด 18 ตุลาคม ค.ศ. 1969) เป็นนักร้อง นักแสดง และนักพากย์ชาวญี่ปุ่น  อดีตสมาชิกวงโชโจไต
เรโกะ ยาซูฮาระ จบการศึกษาจากโรงเรียนมัธยมสหศึกษาโฮริโกชิ  กรุงโตเกียว  จากนั้นเข้าร่วมวงโชโจไต เป็นเวลา 5 ปี ตั้งแต่เดือนสิงหาคม พ.ศ. 2527 จนกระทั่งสลายวงในปี พ.ศ. 2532   จากนั้นหันมาเป็นนักพากย์เสียงอะนิเมะ
เรโกะ ยาซูฮาระ เคยมีผลงานแสดงภาพยนตร์ไทย เรื่อง มีนา กะ อาทิตย์ (2535) กำกับโดย อรุณศักดิ์ อ่องละออ คู่กับ ศตวรรษ ดุลยวิจิตร วิชุดา พินดัม อลิษา ขจรไชยกุล และ กษาปณ์ จำปาดิบ
แหล่งข้อมูลอื่น

เว็บไซต์ทางการ เก็บถาวร 2005-11-25 ที่ เวย์แบ็กแมชชีน
เรโกะ ทากางิ

| เรโกะ ทากางิ |
| --- | --- |
高木 礼子
เกิด:  (1973-11-26) 26 พฤศจิกายน ค.ศ. 1973 (50 ปี) จังหวัดโอซากะ ประเทศญี่ปุ่น
อาชีพ: นักพากย์
องค์การ: ซิกมาอีเลฟเวน
ส่วนสูง: 145 ซม.
เรโกะ ทากางิ (高木 礼子, たかぎ れいこ, 26 พฤศจิกายน 1973 -) เป็น นักพากย์หญิงชาวญี่ปุ่น เกิดที่จังหวัดโอซากะ สังกัดซิกมาอีเลฟเวน
ผลงานพากย์

บ้านพักอลเวง (คาโอลา ซู)
ฮิคารุเซียนโกะ (วายะ โยชิตากะ)
Ultra​ Maniac (ริโอะ)
มือขวากับขาโจ๋ (อายาเสะ ทากาโกะ)
คาแรคเตอร์ผู้พิทักษ์ (โฮโตริ ทาดาเสะ)
ยัยตัวป่วนชวนดูดาว (เอโดงาวะ มาซาชิ)
แขวงดอกไม้

| แขวงดอกไม้ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Dok Mai
แผนที่เขตประเวศ เน้นแขวงดอกไม้
ประเทศ:  ไทย
เขตปกครองพิเศษ: กรุงเทพมหานคร
เขต: ประเวศ
พื้นที่
 • ทั้งหมด: 15.172 ตร.กม. (5.858 ตร.ไมล์)
ประชากร (2566)
 • ทั้งหมด: 56,011 คน
 • ความหนาแน่น: 3,691.74 คน/ตร.กม. (9,561.6 คน/ตร.ไมล์)
รหัสไปรษณีย์: 10250
รหัสภูมิศาสตร์: 103203
 ส่วนหนึ่งของสารานุกรมประเทศไทย
ดอกไม้ เป็นแขวงหนึ่งของเขตประเวศ กรุงเทพมหานคร
ที่ตั้งและอาณาเขต

แขวงดอกไม้ตั้งอยู่ทางทิศตะวันออกเฉียงใต้ของเขตประเวศ มีอาณาเขตติดต่อกับแขวงและตำบลข้างเคียงดังนี้
ทิศเหนือ ติตต่อกับแขวงประเวศ (เขตประเวศ) มีคลองมะขามเทศ คลองจรเข้ขบ คลองปักหลัก และคลองขันแตกเป็นเส้นแบ่งเขต
ทิศตะวันออก ติดต่อกับตำบลราชาเทวะและตำบลบางพลีใหญ่ (อำเภอบางพลี จังหวัดสมุทรปราการ) มีคลองขันแตก คลองสิงห์โต คลองปากน้ำ และคลองสลุดเป็นเส้นแบ่งเขต
ทิศใต้ ติดต่อกับตำบลบางแก้ว (อำเภอบางพลี จังหวัดสมุทรปราการ) มีแนวคันนาแบ่งเขตการปกครองระหว่างกรุงเทพมหานครกับจังหวัดสมุทรปราการและคลองต้นตาลเป็นเส้นแบ่งเขต
ทิศตะวันตก ติดต่อกับแขวงหนองบอน (เขตประเวศ) มีคลองปลัดเปรียงเป็นเส้นแบ่งเขต
เรโกะ ฉันนั้นหรือสวย เฉียบ เนี้ยบ

เรโกะ ฉันนั้นหรือสวย เฉียบ เนี้ยบ (ญี่ปุ่น: 白鳥麗子でございます！; โรมาจิ: Shiratori Reiko De Gozaimasu!; ทับศัพท์: ชิราโทริ เรโกะ เดะ โกซัยมัส; แปลว่า ชิราโทริ เรโกะ มาแล้ว!)  วาดโดย ยูมิโกะ ซูซูกิ (Yumiko Zuzuki) ภาคภาษาไทยมีสองชื่อ คือ "ฉันนั้นหรือ สวย เฉียบ เนี้ยบ" ที่ถูกตีพิมพ์ตั้งแต่สมัยยังไม่มีลิขสิทธิ์ และฉบับลิขสิทธิ์เปลี่ยนชื่อเป็น "ชิราโทริ เรโกะ คุณหนูเริ่ด เชิดสุดๆ" โดยสำนักพิมพ์บงกช
ชื่อ ชิราโทริ เรโกะ มาจากโฆษณาชิ้นหนึ่งที่ออกอากาศทางโทรทัศน์ของญี่ปุ่น และประสบความสำเร็จอย่างมาก มีผู้แสดงนำเป็นเด็กหญิงหน้าตาดีสีไวโอลิน แบบคุณหนูลูกผู้ดี สาวน้อยคนนี้มีชื่อว่าชิราโทริ เรโกะ ผู้แต่งจึงนำชื่อของเธอมาตั้งเป็นชื่อเรื่อง เพื่อสื่อให้เห็นว่าผู้หญิงคนนี้แหละที่สวยเริ่ด และแน่ที่สุดในญี่ปุ่น
เนื้อเรื่อง

ชิราโทริ เรโกะ เป็นหญิงสาวตระกูลผู้ดี ที่มีทุกอย่างเพียบพร้อม อีกทั้งยังมั่นใจในความสวยของตัวเอง จึงเขี่ยผู้ชายทิ้งเป็นว่าเล่น แม้ว่าจะมีหนุ่มเข้ามาจีบทุกๆ 100 เมตร พร้อมกับเสียงหัวเราะ "โฮะโฮะโฮะ!" อย่างบ้าคลั่ง แต่เจ้าหล่อนกลับไปหลงรักชายหนุ่มสุดแสนจะธรรมดา ที่มีชื่อว่า อากิโมโตะ เท็ตซึยะ ถึงกับยอมทำทุกอย่างเพื่อมให้เท็ตซึยะเห็นใจ แม้จะไม่ยอมเสียหน้าก็ตาม พล็อตเรื่องในแต่ละตอนจึงมักจะเริ่มด้วยว่า เรโกะผู้ไม่ประสีประสาในเรื่องของความรัก มักจะได้ข้อมูลเกี่ยวกับความรัก หรือเซ็กส์มาอย่างผิดๆ หรือเข้าใจข้อมูลผิดเพี้ยนไป เป็นเหตุให้ทุกอย่างที่เธอทำดูเปิ่นๆไปเสียทุกที
เมนอินแบล็ค หน่วยจารชนพิทักษ์จักรวาล 3

| เมนอินแบล็ค หน่วยจารชนพิทักษ์จักรวาล 3 |
| --- | --- |
Promotional poster
กำกับ: Barry Sonnenfeld
เขียนบท: Etan Cohen
สร้างจาก: The Men in Black โดย Lowell Cunningham
อำนวยการสร้าง: Walter F. Parkes Laurie MacDonald
นักแสดงนำ: Will Smith Tommy Lee Jones Josh Brolin Jemaine Clement Michael Stuhlbarg Emma Thompson
กำกับภาพ: Bill Pope
ตัดต่อ: Don Zimmerman
ดนตรีประกอบ: Danny Elfman
บริษัทผู้สร้าง: Amblin Entertainment P+M Image Nation Hemisphere Media Capital  
ผู้จัดจำหน่าย: Columbia Pictures
วันฉาย:   23 พฤษภาคม ค.ศ. 2012 (2012-05-23) (France)  25 พฤษภาคม ค.ศ. 2012 (2012-05-25) (United States) 
ความยาว: 103 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $215 million
ทำเงิน: $624,026,776
เมนอินแบล็ค หน่วยจารชนพิทักษ์จักรวาล 3 เป็นภาพยนตร์อเมริกัน 3 มิติแนวนิยายวิทยาศาสตร์ตลกในปี 2012 ออกฉายในวันที่ 25 พฤษภาคม พ.ศ. 2555
นักแสดง

| บทบาท | นักแสดงเดิม  | พากย์ไทย  |
| --- | --- | --- |
| สายลับ เจ | วิลล์ สมิธ | ณฐพงษ์ เธียรสวัสดิ์กิจ |
| สายลับ เค | ทอมมี่ ลี โจนส์ จอช โบรลิน (วัยหนุ่ม) | สปัลศิลป์ ศิริชัย |
| บอริส เดอะ แอนิมอล | เจเมน เคลเมนต์ | ปิยะ ชำนาญกิจ |
| กริฟฟิน | ไมเคิล สตัลเบิร์ก | สรรเสริญ โภคสมบัติ |
| สายลับ โอ | เอ็มม่า ทอมป์สัน อลิซ อีฟ (วัยสาว) | สุมาลี สุธีรธรรม |
| ผู้การ James Edwards Jr. | ไมค์ โคลเตอร์ | สิทธิสม มุทธานุกูลวงศ์ |
| Lilly Poison | นิโคล เชอร์ซิงเงอร์ | ชิดชนก แย้มมา |
| ร่วมด้วย | ไมเคิล เชอร์นัส เดวิด ราชช โคน ยัง บิล ฮาเดอร์ | อัศวิน กมโลบล บุญชนะ โชควิชาโกศล สกล รัตนพรหมมา กริน อักษรดี |
แหล่งข้อมูลอื่น

เว็บไซต์ทางการ
Men in Black 3 ที่อินเทอร์เน็ตมูวีเดตาเบส
Men in Black 3 ที่ออลมูวี
Men in Black 3 ที่บ็อกซ์ออฟฟิศโมโจ
Men in Black 3 ที่รอตเทนโทเมโทส์
Men in Black 3 ที่เมทาคริติก
Men in Black 3 at The Numbers
Men in Black 3 เก็บถาวร 2013-06-02 ที่ เวย์แบ็กแมชชีน at Movies 2 Watch
แฟ้มเขียวของเกอริง

เกอริง (แถวหน้าซ้ายสุด) ในระหว่างการไต่สวนของศาลพิเศษ
ในการพิจารณาคดีเนือร์นแบร์ค ได้มีเอกสารฉบับหนึ่งที่ถูกเรียกว่า "แฟ้มเขียว" ของจอมพลไรช์ แฮร์มันน์ เกอริง นี่เป็นระเบียบนโยบายหลักสำหรับการแสวงหาผลประโยชน์ทางเศรษฐกิจในการพิชิตสหภาพโซเวียต ความหมายของเอกสารฉบับนี้คือความตายด้วยความอดอยากของชนชาวสลาฟนับล้านคน บางสิ่งบางอย่างเกิดขึ้นในฮอโลคอสต์ การปล่อยปะละเลยของทหารโซเวียตที่ถูกจับกุมโดยทหารนาซีซึ่งนำไปสู่อัตราการเสียชีวิตสูง และบังคับยึดเสบียงอาหารทั่วไปในพื้นที่ยึดครองของสหภาพโซเวียต เอกสารฉบับนี้เรียกว่า เอกสารดำเนินพิจารณาคดีของโซเวียต  Exhibit USSR 10
เย่ไหลเซียง

เย่ไหลเซียง (จีน: 夜来香; พินอิน: Ye Lai Xiang แปลว่า ดอกราตรี)  เป็นเพลงจีนที่แต่งโดยหลี จวิ่นกวง นักแต่งเพลงชาวเซี่ยงไฮ้ เมื่อปี ค.ศ. 1944  นำมาขับร้องครั้งแรกโดยหลี่ เซียงหลาน (โยะชิโกะ ยะมะกุชิ) นักร้องชาวญี่ปุ่นที่เกิดในประเทศจีน
ในช่วงทศวรรษ 1970-1980 เพลงนี้ได้รับความนิยมอีกครั้ง  เมื่อเติ้ง ลี่จวิน นำมาขับร้องใหม่  และมีผู้นำไปขับร้องในหลายภาษา มีชื่อภาษาอังกฤษว่า "Fragrance of the Night" และ "Tuberoses"  สำหรับฉบับภาษาไทยขับร้องโดยพิมพ์โพยม เรืองโรจน์ ใช้ชื่อว่า "เมื่อวานนี้", เพ็ญศรี พุ่มชูศรี ใช้ชื่อว่า "กำสรวลรัก" และ อรวี สัจจานนท์ ใช้ชื่อว่า "เฉียดมาชม"  และเป็นทำนองบางส่วนของเพลง "ผ้าเช็ดหน้า" ของไทรอัมพ์ส คิงดอม
แหล่งข้อมูลอื่น

กรุ่นกลิ่นราตรี เก็บถาวร 2016-03-05 ที่ เวย์แบ็กแมชชีน
แกล้งจุ๊บให้รู้ว่ารัก (ไต้หวัน)

| แกล้งจุ๊บให้รู้ว่ารัก |
| --- | --- |
ประเภท: โรแมนติก, คอมเมดี้
ดนตรีแก่นเรื่องเปิด: "Say U Love Me" ร้องโดยเจสัน และ ลารา
ดนตรีแก่นเรื่องปิด: "惡作劇" [Practical Joke] โดย หวัง ลาน ยิน
ประเทศแหล่งกำเนิด: ประเทศใต้หวัน
ภาษาต้นฉบับ: ภาษาจีนแมนดาริน
จำนวนฤดูกาล: 3
จำนวนตอน: 30
การผลิต
ผู้อำนวยการผลิต: เฟรี่ เฟิง
สถานที่ถ่ายทำ: ไทเป , ประเทศไต้หวัน
ความยาวตอน: 70 นาที (วันอาทิตย์เวลา 22:00)
ออกอากาศ
เครือข่าย: ซีทีวี
ออกอากาศ: 25 กันยายน ค.ศ. 2005 (2005-09-25) – 12 กุมภาพันธ์ ค.ศ. 2006 (2006-02-12)
แกล้งจุ๊บให้รู้ว่ารัก (จีน: 惡作劇之吻; พินอิน: Èzuòjù zhī wěn)  เป็นภาพยนตร์ของประเทศไต้หวัน แนวดราม่า นำแสดงโดย เจิ้งหยวนช่าง , หลินอีเฉิน, จางหย่งหัว และ ถังฉ่งเชิ่งออกอากาศทางช่อง ซีทีวี (ประเทศใต้หวัน) ในวันที่ 25 กันยายน ค.ศ. 2005 ถึง 12 กุมภาพันธ์ ค.ศ. 2006 ทุกอาทิตย์ เวลา 22.00 น. จำนวน 30 ตอน สำหรับประเทศไทยออกอากาศทาง ช่อง3 ทุกวันศุกร์ - เสาร์ เวลา 02.15 เริ่ม 22 มีนาคม - 13 มิถุนายน ค.ศ. 2008 และออกอากาศซ้ำ ทุกวันศุกร์ - อาทิตย์ เวลา 02.15 และ 01.30 เริ่ม 11 กันยายน ค.ศ. 2015
เรื่องย่อ

เซียงฉินหญิงสาวที่มีใช้ความรักหล่อหลอมจื๋อซู่ชายที่เธอรัก ในช่วงปิดภาคเรียน เซียงฉินเกิดรักแรกพบกับเจียงจื๋อซู่นักเรียนชายที่มีไอคิว 200 เซียงฉินแอบหลงรักจื๋อซู่เป็นเวลานานถึง 2 ปี วันหนึ่ง เซียงฉินรวบรวมความกล้าบอกรักจื๋อซู่ นึกไม่ถึงว่าเซียงฉินราวกับถูกฟ้าผ่าเข้ากลางวันแสกๆ เธอถูกจื๋อซู่ปฏิเสธอย่างไม่มีเยื่อใย  เนื่องจากจื๋อซู่เป็นคนดังของโรงเรียน ทำให้เรื่องที่เซียงฉินบอกรักจื๋อซู่นั้นได้แพร่สะพัดไปทั่วโรงเรียน บ้านของเซียงฉินประสบภัยธรรมชาติ ทำให้พ่อและเซียงฉินต้องไปพึ่งพาอาศัยคนรู้จัก ทั้งสองเข้าพักที่บ้านของอาลี่เป็นการชั่วคราว ทำให้โศกนาฏกรรมที่สวรรค์ดลบันดาลได้เริ่มต้นขึ้น นึกไม่ถึงว่าอาลี่เป็นพ่อของจื๋อซู่ ทำให้เรื่องราวของเซียงฉินและจื๋อซู่ซึ่งใช้ชีวิตอยู่ใต้ชายคาเดียวกันได้เริ่มต้นขึ้น
เซียงฉินได้ทำลายชีวิตอันแสนสงบสุขของจื๋อซู่ ทำให้เรื่องราวต่างๆมากมายเกิดขึ้นในชีวิตของจื๋อซู่ แต่ด้วยความกล้าและจิตใจของเซียงฉิน ทำให้จื๋อซู่เปลี่ยนทัศนคติต่อคนรอบข้าง รวมทั้งตระหนักถึงโอกาส ทำให้โศกนาฏกรรมที่สวรรค์ดลบันดาลให้เกิดขึ้นนั้นไม่ใช่โศกนาฏกรรมอีกต่อไป ความรักค่อยๆก่อตัวขึ้นในจิตใจของหนุ่มสาวทั้งสอง
แหล่งข้อมูลอื่น

(จีน) CTV แกล้งจุ๊บให้รู้ว่ารัก
(จีน) GTV เก็บถาวร 2006-11-16 ที่ เวย์แบ็กแมชชีน แกล้งจุ๊บให้รู้ว่ารัก
ภาพยนตร์แกล้งจุ๊บให้รู้ว่ารัก[ลิงก์เสีย]
เลโอ เรกูลัส

เลโอ เรกูลัส เป็นตัวละครจากการ์ตูนเรื่องเซนต์เซย์ย่า ภาค The Lost Canvas จ้าวนรกฮาเดส ซึ่งเป็นโกลด์เซนต์ประจำราศีสิงห์และผู้ดูแลปราสาทราชสีห์ 1 ใน 12 ปราสาทในแซงค์ทัวรี่